ທ່ານ Khan ນໍາພາ ການປະທ້ວງ ຕໍ່ຕ້ານ ການໂຈມຕີ ຂອງຍົນໂດຣນ ຂອງ ສຫລ
ທ່ານ Imran Khan ດາລານັກ​ຫລີ້ນ​ກິ​ລາ cricket ​ຂອງ ປາ​ກິ​ສຖານ ໄດ້​ກາຍ​ມາ​ເປັນ ນັກ​ການ​ເມືອງ ນໍາພາຂະບວນລົດ ປະທ້ວງການໂຈມຕີ ຂອງຍົນໂດຣນ ຂອງສະຫະລັດ.
ທ່ານ Imran Khan ດາຣານັກຫລີ້ນກິລາ cricket ຂອງ ປາກິສຖານທີ່ໄດ້ກາຍມາເປັນນັກການເມືອງນັ້ນ ໄດ້ລິເລີ້ມ ໃນອັນທີ່ຮ້ອງວ່າ ຂະບວນລົດຕໍ່ຕ້ານການໂຈມຕີໂດຍເຮືອ ບິນທີ່ບໍ່ມີຄົນຂັບຂອງສະຫະລັດ ທ່ານ Khan ແລະພັກຂະບວນການເພື່ອຄວາມຍຸຕິທໍາຂອງທ່ານ ພ້ອມໆກັບ ພວກນັກເຄື່ອນໄຫວຊາວຕາເວັນຕົກແລະບັນດາເຄື່ອນໄຫວທ້ອງຖິ່ນ ໄດ້ເລີ້ມຂະບວນລົດ ທີ່ ກຸງອິສລາມາບັດ ຂະບວນລົດດັ່ງກ່າວ ມຸຸ້ງໜ້າສູ່ເຂດຊົນເຜົ່າ Waziristan ທີ່ຕັ້ງຢູ່ຕິດຊາຍແດນອັຟການິສຖານ ຊຶ່ງເປັນເປົ້າໝາຍທີ່ເຮືອບິນ ບໍ່ມີຄົນຂັບຂອງສະຫະລັດ ທໍາການໂຈມຕີຢູ່ເລື້ອຍໆ ທ່ານ Khan ໄດ້ປະຕິເສດຕໍ່ຄວາມເປັນຫ່ວງທີ່ວ່າ ຂະບວນລົດຂອງທ່ານ ອາດຈະຖືກໂຈມຕີຈາກພວກ Taliban ແລະກຸ່ມມຸສລິມຫົວຮຸນແຮງອື່ນໆ ໂຄສົກຂອງກຸ່ມທາລິບານໃນປາກິສຖານ ກ່າວໃນວັນສຸກວານນີ້ວ່າ ຕົນຈະບໍ່ຄຸ້ມ ຄອງ ຄວາມປອດໄພ ໃຫ້ແກ່ຂະບວນລົດ ແລະລະບຸຊື່ທ່ານ Khan ວ່າມີຫົວນິ ຍົມຕາເວັນຕົກ ແລະເປັນຜູ້ທີ່ບໍ່ນິຍົມໃນສາສະໜາອິສລາມ ການໂຈມຕີໂດຍເຮືອບິນບໍ່ມີຄົນຂັບ ແມ່ນເປັນບັນຫາການຖົກຖຽງໂຕ້ແຍ້ງລະ ຫວ່າງ ສະຫະລັດ ແລະປາກິສຖານ ອິສລາມາບັດກ່າວວ່າ ການໂຈມຕີຂອງ ເຮືອບິນບໍ່ມີຄົນຂັບແມ່ນເປັນການລ່ວງລະເມີດຕໍ່ອະທິປະໄຕຂອງຕົນ ສ່ວນສະ ຫະລັດເຊື່ອວ່າ ມັນແມ່ນເຄື່ອງມືທີ່ສຳຄັນໃນການດຳເນີນຄວາມພະຍາຍາມເພື່ອຊະນະພວກກໍ່ການຮ້າຍຂ້າມຊາດອາລໄຄດາ